سنی‌آنلاین|شیخ‌الاسلام مولانا عبدالحمید، ماں زاهدان ءِ جمعه نماز ءِ دیوان ءَ (۲۰ خرداد ۱۴۰۱/ 10 جون 2022) گۆں انتقاد شه بازێں پاهواں ماں ملک ءَ ءُ سیستان ءُ بلوچستان ءَ، شه ذمه‌واراں لۆٹ ات که جزایی کانودانی بارو ءَ نوکێں چارگے بیت.
په سنی‌آنلاین ءِ سرهال ءَ مولانا عبدالحمید گوشت: لهتێں شه پاهواں قصاص انت ءُ قصاص الله ءِ حکم انت. هچ کس قصاصے بارو ءَ هبرے نه دار ایت، بلێں دگه پاهو انت که تعزیری انت ءُ مذاهبانی دیدانک آوانی بارو ءَ وڑوڑ انت. اے په جمهوری اسلامی ءُ مردماں نقصانے ءُ  ذمه‌واراں باید اے بارو ءَ چارگے گند انت.
واجه ءَ تچکاتچک گوشت که «ما ذمه‌وارانی خیرلۆٹ اێں ءُ آوانی دشمن نه اێں» ءُ درائێنت ئِے: ذمه‌واراں باید کانودانی بارو ءَ نۆکێں چارگے کن انت. مئے باور همێش انت که بازێنے شه ملکے کانوداں اسلامے رد ءَ نه انت. اے کانوداں هچ چارگَ نه بےانت ءُ نه ٹگل انت، درحالےکه اے ٹگلگانی تها حاکم ءُ استمانے سۆب انت.
🔹بُندار استمان انت/ باید ملکے مهمترێں سیاست رسیدگی به استمان ءَ بیت
مولانا عبدالحمید وتی هبرانی دێمتر ءَ گۆں انتقاد شه یارانه ءِ دیگ ءَ درشان ئِے کرت: «هرچۆں که بازێنے شه مردماں یارانه ءَ پسندَ کن انت، بلێں درێگے اے سیاستے بدل ءَ په مردماں کار جۆڑ اش کرتێں تاں مردماں وتی کارے بدل ءَ مز گپتێں، اے گهترێں سیاستے ات. باید مردم کار کن انت، درحالےکه لهتێنے شه مردماں که اے زر آوانی دست ءَ کپ ایت گوش انت نون پچے کار کن اێں؟ بازێں لۆگمانے په یارانه ئانی امێت ءَ کار ءَ را یله داتگ، درحالےکه اے زر هم دردے را دوا نه کنت. معلوم نه انت کے اے سیاست ءَ را ملکے بڈ ءَ لڈ ات؟ باید ملکے دێمروی ءُ آبادی ءِ سیاست زورگ بوتێں ءُ پهکان ءَ په کارے نیمگ ءَ تێلانک داتێں تاں مردماں وتی کارے بدل ءَ زر گپتێں.»
زاهدان ءِ جمعه ءِ امام ءَ گۆں اشاره به ملکی زرے بازێں بےارزش بیگ ءَ گێش کرت: «ارمان که یارانه هچ دردے را دوا نه کنت. یارانه ءَ را گێشتر اش کرتگ، بلێں زر شه ارزش کپتگ. مهمترێں سیاست ماں ملک ءَ باید رسیدگی به استمان ءَ بیت. مردمانی سر ءَ باز سکّ انت ءُ گۆں مشکلاں آماچ انت، ایران ءِ زر ءِ ارزش شه تیوگێں زراں کمتر انت. گسانی کرایه ئاں هم گێش بوتگ انت ءُ گسانی واهندان کرایه‌نشینانَ گوش انت که اے زر ارزشے نه دار ایت.»
واجه ءَ همےپێم گس‌واهندانَ په کرایه‌نشینانی هیالداری ءَ سۆگه کرت ءُ گوشت ئِے: «راست انت که اے زر په شما گس‌‎واهندان بےارزش انت، بلێں په کرایه‌نشیناں همے زرے نز آرگ سکّ انت.»
مولانا عبدالحمید شه ذمه‌واراں لۆٹ ات که په مردماں رحم کن انت. واجه ءَ گێش کرت: «اصل استمان انت. هماپێم که مزن رهشۆں ءُ دگه ذمه‌واراں گوشتگ، استمان ولی نعمت انت. انچێں سیاستے درگێج اێں که استماں شه اے سکّے ءُ مشکلاں رکّ ایت. پهکێں مردماں گۆں سکّیاں آماچ انت. ذمه‌واراں باید کارے کن انت که مردماں گێشتر گۆں سکی ءُ رنجاں آماچ مه بےانت.»
🔹بےشرپی، آزاتی نه انت؛ فساد انت
مولانا عبدالحمید هندی سرۆکانی بارو ءَ که واجه رسول الله صلّی‌الله‌علیه‌وسلم ءِ بدگوشی ءَ را کرتگ اش، درشان ئِے کرت: «ماں هند ءَ شه حکومتی سرۆکانی نێمگ ءَ که شه ترندێں پارٹیان انت، واجه رسول الله ءِ بدگوشی بوت. شه وهدےکه اے پارٹی ماں هند ءَ حکومت ءَ را دست ءَ گپتگ، مسلمانان گۆں سکیان آماچ انت ءُ پریشان انت. هند جوانێں ملکے بوتگ ءُ پێسرے سرۆکاں اعتدال پسند بوتگ انت، بلێں ارماں که اے پارٹی ءِ سرۆکاں تروندێں مردم انت.»
زاهدان ءِ جمعه ءِ امام ءَ گێش کرت: «هچ سالمێں عقلے ماں دنیا ءَ مقدساتانی بدگوشی ءَ روا نه زانت. مسلمانان هم حق نه دار انت هچ دین ءُ مذهبے ءِ بدگوشی ءَ کن انت. حتا ما حق نه دار اێں که بتانی بدگوشی ءَ کن اێں. ما حق نه دار اێں که هچ کسے بدگوشی ءَ کن اێں. ما تعجبَ کن اێں که دنیا گۆں اێشی که وت را دۆدءُربێدگ ءِ واهندَ زانت، چشێں جٹّی ئێں کارَ کنت! ما آوانی کردار ءَ سکّ اێرَ جن اێں ءُ امێت‌دارێں که هند ءِ مردم ءُ سرکار اےوڑێں مردمانَ که بےشرپیَ کن انت، سکّ اێر جن انت.»
واجه ءَ آوانی بارو ءَ که آزاتی بیان ءِ ادعا ءَ کن انت، تچکاتچک گوشت: «یک گشتے انگرێزے مزن وزیر ءَ گوشت ات پرێشا که ماں مئے ملک ءَ آزاتی هست ما نه توان اێں آوانی دێم ءَ گر اێں که مسلمانانی مقدساتانی بدگوشی ءَ کن انت. بدگوشی ماں هچ دۆدءُربێدگے روا نه انت. اے آزاتی نه انت، بلکه فساد انت ءُ پهکاں باید دێمے گر انت.»